Það gæti verið með handahreyfingum eins og táknmáli heyrnarlausra á jörðinni . Það má örugglega gera ráð fyrir að öll þeirra heimsmynd breyttist gjörsamlega . Breytist heimurinn við það að skynja hann öðruvísi ? Rökfræði ? Hvað sem líður þessum flóknu spurningum þá er á hreinu að heimurinn horfði allt öðruvísi við ef allir væru heyrnarlausir – eins og hjá geimverunum . Áður en við réðum yfir þeirri tækni að geta mælt útfjólubláa geisla höfðum við ekki hugmynd um hvernig hunangsflugurnar litu heiminn . Við munum kannski aldrei geta skynjað heiminn eins og hunangsflugur og séð útfjólubláu liti , en við getum mælt og greint hvenær þær nýta sér þá skynjun til að ná ákveðnum markmiðum . Margir hafa gaman af því að velta fyrir sér þessari spurningu : Ef tré fellur í skóginum og það er enginn nálægt , heyrist þá eitthvert hljóð ? Við getum svarað henni í tengslum við þá spurningu sem við höfum skoðað . Ef orðið „ hljóð ” vísar til hljóðbylgna sem væri hægt að mæla ef einhver væri með tæki til þess , þá væri einnig hægt að mæla hvort fallandi tré gefi alltaf frá sér slík hljóð . Ef „ hljóð “ vísar hins vegar fyrst og fremst til þeirrar upplifunar að heyra , eitthvað sem heyrnarlausir hafa ekki möguleika á , verður öllu snúnara að svara spurningunni . Það myndi líka gera okkur jarðarbúum og geimverum mjög erfitt fyrir að ákveða hvað sé satt um heiminn og hvað ekki , þar sem heimurinn væri háður þeim sem skynjar hann .